แนวโน้มดัชนีปรับขึ้นตามตลาดภูมิภาค
นักวิเคราะห์ฯคาดตลาดหุ้นไทยเช้านี้ปรับตัวขึ้นแนวเดียวกับตลาดภูมิภาคที่ต่างปรับตัวขึ้นทั่วหน้าหลังตัวเลขศก.สหรัฐฯออกมาดี
14 มี.ค. 2555

นักวิเคราะห์ฯคาดตลาดหุ้นไทยเช้านี้ปรับตัวขึ้นแนวเดียวกับตลาดภูมิภาคที่ต่างปรับตัวขึ้นทั่วหน้าหลังตัวเลขศก.สหรัฐฯออกมาดี
 นายถนอมศักดิ์ สหรัตน์ชัย ผู้บังคับบัญชาสายงานวิจัย บล.โนมูระ พัฒนสิน กล่าวว่า ตลาดหุ้นไทยเช้านี้คาดว่าจะปรับตัวขึ้นในทิศทางเดียวกับตลาดหุ้นอื่นในภูมิภาคเอเชียที่เช้านี้ต่างปรับตัวขึ้นกันทั่วหน้า ภายหลังจากตัวเลขเศรษฐกิจของสหรัฐฯออกมาปรับตัวดี โดยคาดว่ากลุ่มแบงก์จะขึ้นนำตลาดฯ เนื่องจากเป็นกลุ่มที่มีความเกี่ยวข้องกับเศรษฐกิจ 
สำหรับสถานการณ์ในยุโรปก็มีการปรับตัวดีขึ้น ซึ่งคาดว่าดัชนีความเชื่อมั่นภาคอุตสาหกรรมที่จะออกมาก็น่าจะดีขึ้น ส่วนเรื่องของกรีซก็น่าจะจบได้แล้ว ความวิตกเกี่ยวกับเศรษฐกิจในยุโรปก็น่าจะลดน้อยลง แต่เศรษฐกิจของยุโรปคงจะยังเป็นลักษณะค่อย ๆ ดีขึ้น
อย่างไรก็ดี ตลาดบ้านเราคงจะเป็นลักษณะปรับตัวขึ้นในกรอบจำกัด เนื่องจากเวลานี้ยังไม่ได้มีปัจจัยเด่นใหม่อะไรเข้ามาสนับสนุนการลงทุน พร้อมให้กรอบของเดือนนี้ไว้ที่ 1,150-1,180 จุด  ส่วนกรอบการแกว่งของวันนี้จะมีแนวรับ 1,146 จุด แนวต้าน 1,163-1,166 จุด